open-index/open-wikipedia-markdown huggingface dataset:
Mouvmint d'ches gannes gillets

Ech **mouvmint d’ches gannes gillets** ch’est un mouvmint populoaire in Franche pis in Bergike qu'i s'o cminchè ch’17 ed novimbe 2018. Ch’est unne protestacion conte ech pris à l’essince pi unne contestacion d'el légitinmitè politike d'ech gouvernmint pi d'ech présidint Emmanuel Macron.

Ches gins qu'is font chu mouvmint is sont lonmès ches *gannes gillets* raport qu’is s’abilltte avuc unne ganne casake ed seurtè routière. Is bloktte ches gins in voéture pindant un molet d’tans pis is les loaiçtte s’in aler.

Edpis ch’cminchmint d'chu mouvmint, il o djo ieu trèze défunctès. Unne smaingne aprés cminchmint, sanmdi 24 ed novimbe 2018, ches *gannes gillets* is ont foait unne grande manifestacion dins Paris qu’o ‘tè fort mouvmintèe. Unne voéture ed CRS al o ‘tè bersillèe, ches *gannes gillets* is étoétte inte 5000 pi 8000 pi is ont otchupè ches Camps Élisèes pi is vouloétte aler dusqu’à ch’palais Élisèe por truvoér Emmanuel Macron.

## Ches dmandes à ches ''gannes gillets''
Ches *gannes gillets* is n’protesstte mie point feuqu’conte ech pris à ch’carburant moais is ont étou granmint d’colères perfoés difrintes. Conme chu mouvmint il est apartisan, unne grande diversitè d’gins is nin font partie. Pusiurs points rvienntte souvint : ches pris is sont pus tchers qu'avant, ech cout d’vie il s'o raheussè, echl’inmigracion i feut qu'cho s'arète, i feut sortir d'echl’Unnion Uropéyinne obin l'erfoaire etc. Moais chèles dmandes is n'sont mie point partagèes per tertous ches *gannes gillets*, adon is ont 'tè mins d'keutè per granmint d'inte eus qu'is s'concintte sur ches dmandes unnanimes à tertous : is vultte ech RIC (Référundum d'Iniciative Populoaire) pi l’démission à Emmanuel Macron et/o d'sin gouvernmint (Edouard Philippe obin Christophe Castaner).

File:Boulevard St Germain GJ.jpg|Boulevard Saint-Germain,  Paris 
File:Saint-Germain-des-Prés GJ 1.jpg|5 janvier 2019
File:Banderolle contre Macron.jpg|Banderole 
File:17 04 2023 Narbonne Occitanie.jpg|Narbonne, Occitanie
Musée Louvre-Linse

Ech **Louvre-Linse** ch'est un établissemint public éd copéracion cultchurèle à caractère anménistratif fondé pèr ch' consièl régional du Nord-Pas-Calés, ch' départémint du Pas-d'Calés, el Conmunaupole ed Linse-Liévin, el ville ed Linse et pi ch' musée Louvre. Chole « deusième Louvre » est situé à Linse.

Ch' musée il est construit édseur ch' site ed l'anchienne fosse liméro 9 des mines ed Linse.
El Libertè dgidant ch' peupe

***El Libertè dgidant ch' peupe*** ch'est eune huile su toéle d'Eugène Delacroix réalisée in 1830, inspirée pèr l' révolucion des Troés Glorieuses. 

Al o té présinté à ch' public au Salon d' Paris in 1831 édsous ch' tite ***Scènes d' barricades***. 

Il est esposé ach musée du Lussimbourq (Paris) à partir d' 1863 pis ach musée Louvre in 1874. 

In 2013, il est ech tablieu majeure ed l'esposicion *La Galerie du temps* au Musée Louvre-Linse.

L'euve est souvint coésie conme symbole del Républike franchoaise o del démocracie.
Eugène Delacroix

**Eugène Delacroix** ch'est un pinte. L'est né l' 26 d'avri 1798 à Charenton-Saint-Maurice et pi l'est défuncté au 13 d'eut 1863 à Paris. Es pinture est dins el line du romantime

; quèques tablieus granmint connus

* *[[El Libertè dgidant ch' peupe]]*
* *[[Feumes d'Alger dins leu appartmint]]* ( *Oryintalime* )
Brian Drummond

**Brian Drummond**, il est né l'10 d'eut 1969 à Salmon Arm (British Columbia - Canada). Ch'est un acteu amérikin (voués).
Sédéprivacionnime

Ech **sédéprivacionnime** obin **sédéprivatime** ch’est unne école tiologike dins ch’ermouvmint catolicime tradicionnel qui suit ches princhipes à Michel Guérard des Lauriers, un tiologien. Ches princhipes sédéprivacionnisses i szes avoét présintès dsous ch’nom « Tèse ed Cassiciacum ». 

## Esplicacion
Eslon chole tèse, Paul VI, Jean-Paul Ier, Jean-Paul II, Bénouet XVI pi ch’Pape Franchoés is avoétte adérè à l’érésie modernisse, adon is n’éroétte point ‘tè complètmint des Papes. Leu consintmint à l’papautè, atatchè per leu modernime, il éroét ‘tè compormis, insin is sroétte dvenus Papes *in puchance* moais point mie *in éfet* (Michel Guérard des Lauriers i dit qu’is sont devenus Papes matérièlmint moais point mie formèlmint, « *Papa materialiter, non formaliter* ».

Adon, ch’sédéprivacionnime il est difrint d’ech sédévacantime qui considère eq ches 5 Papes ed qui qu’os parle is n’étoétte point du tout des Papes pi étou qu’ech siège d’el papautè i sroét *vacans*, cho vut dire vuide obin nin-otchupè.
Sédévacantime

Ech **sédévacantime** (cho vient d’*sede vacante*, « *siège vuide* » in latin) ch’est unne branke d’ech catolicime tradicionnel qu’est in déhors ed l’Église catolike. Ches sédévacantisses is n’erconnoéçtte mie ches Papes aprés ch’Conchile Vatican II (Paul VI, Jean-Paul Ier, Jean-Paul II, Bénouet XVI, ch’Pape Franchoés, perfoés étou Jean XXIII) pi is pinstte qu’is sont des Antipapes raport qu’is ont adérè l’érésie modernisse conterdite per ches Papes au XIX sièke (per egzimpe Pie XII avuc sn’inciclike *Pascendi Domini Gregis* in 1910).

Is pinstte eq l’Église al est *otchultèe* per l’Église modernisse d’aprés Vatican II.
Ukronie

L’ukronie obin « histoére alternatife » ch'est un ginre litéroére qu' est basé edseur el réécrivure ed l’Histoére à partir deul modificacion d’un événemint du passé.

Chl’auteu d’eune ukronie prind conme point ed départ eune situacion historike essistante et pi il in modifie l’issue por imaginer chés différintes suites possibes. 

Ech fait ed canjer l’histoère por imaginer chole qu’ale éroét pu ète, cha raminteuve el frase à Blaise Pascal : « *Ech nez à Cléopâtre, s’il euche té pus court, tout el face del tière éroét cangé* » (Pensées, 90). 

## Egzimpes ed lives d'ukronie
* *Ponce Pilate* (1961), récit pèr Roger Caillois. Et si Ponce Pilate avoait gracié ch' Crisse ?
* *Le Feld-Maréchal von Bonaparte* (1996), essai romancé à Jean Dutourd. Et si Bonaparte avoait fait carrière dins chés rangs otrichiens, l' Corse n’ayant poin té acatée pèr el Franche ?
* *If Lee Had NOT Won the Battle of Gettysburg* ( Si Lee n'éroét poin perdu el batale éd Gettysburg ) in *If It Had Happened Otherwise* (1931), essai pèr Winston Churchill. L' victoère ed Lee à Gettysburg permet à chés Étots confédérés ed prinde Washington ; pis in abolissant l’esclavage, i permet au Sud ed s’allier à l’ Ingueltière ed Gladstone et pi ed l’importer définitivemint edsu ch' Nord.
* ''Ich werde hier sein im Sonnenschatten und im Schatten ( Je serai alors au soleil et à l'ombre ), (2008), roman pèr Christian Kracht. Ch' monne est plongé dins el dgère permaninte édpis qu’in 1917 Lénine i sroét resté in Suisse pour y fonder un Étot soviétike.
Leforest

**Leforest** ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

### Esploétacion carbonnière
El Compagnie des mines ed l'Escarpelle a ouvert ses fosses liméro 2 , 6 pi 10 ichi.

## Aménistrachon

## Nombe ed gins

## Chés monumints pi lius d'mémoére

* Église Saint-Colas 
* ch' catiau Blanke-Méjon

## Lius, agés, hamiaus pi écarts
* L' gare Leforest
* L' cité du Planti. Al a servi conme liu d' tournage du film *Armaguedon* pèr Alain Jessua in 1976.

## Notes pi référinches

### Loïens intarnètes

* Site deul mérrie
Basilike ed Saint-Pière

El **basilike ed Saint-Pière** (étou **~ Sant-Piare**) ch’est l’pus importante église dins ch’catolicime, al est ch’tcheur au catolicime pi à l’Église catolike.  A s’truve à Rome dins chl’Étot du Vatican. A contient ch’tronne pi l’tombe à Saint-Pière, considérè conme ech prunmier Pape. Ch’est ch’liu douqu’ofichie ch’Pape catolike.

Ch’est l’basilike au Pape au Vatican, a n’est don mie l’catédrale ed Rome qu’est l’arkibasilike ed Saint-Jean d’Latran.
Al o ‘tè batite edseur l’anchienne basilike palio-crétienne qu’avoét ‘tè batite edseur el tombe à ch’Saint-Pière à chl’indroét douqu’il o subi ch’martire edsous Néron.

A n’est point l’pus grande basilike dins ch’monne, ch’est Nou-Danme d’el Poais in Cote d’Ivoére (qu’est unne copie d’el basilike ed Saint-Pière).
Maurice Krafft

:« *Finalmint, os sonmes des *homo vulcanicus*. Echl’*homo vulcanicus*, il est conme un *homo sapiens* moais avuc unne difrince. Echl’*homo sapiens*, un tiers d’ech tans i pinse à l’mort, un tiers d’ech tans i pinse à l’anmeur, pi ch’darain tiers i pinse à rin d’important. Eh bin chl’*homo vulcanicus*, ch’darain tiers i pinse aus volcans, ch’est tout !* »
::— Maurice Krafft

**Maurice Krafft** il étoét un volcanologue franchoés nè ch’25 ed mars 1946 in
Alsache pi mort ech 3 d’join 1991 au Japon pindant unne érupcion d’ech volcan Unzen. Il étoét fort connu avuc ès fanme Katia Krafft qu’étoét volcanologue étou.
Katia Krafft

**Katia Krafft** al étoét unne volcanlogue franchoése nèe à Guebwiller in Alsache in 1942 pi morte ech 3 d’join 1991 pindant unne érupcion au volcan Unzen au Japon. Al étoét l’fanme à Maurice Krafft.
El Mèke

**El Mèke** (in arabe مكة o مكة المكرمة, *Makka* obin *Makka al-Mukarrama*) ch’est unne vile fitchèe in Arabie Saoudite pi ch’chef-liu d’El prouvinche Makkah dins l’région istorike ed Hejaz. In 2007, al avoét 1,7 millons d’abitants. 

El Mèke al est connute por ète el vile ed naiçance à ch’profète islamike Maroumet pi ch’est unne sainte vile por ches maroumétans raport eq ch’est lo qu’ès truve el Kaaba dins ch’tcheur d’el mostchèe *Masjid Al-Haram*, un liu qu’tertous ches fidèles maroumétans is doévtte visiter dins leu vie (ch’est unne pélrinnache qui s’apèle el hajj).
Maroumet

**Maroumet**, in arabe: محمّد ; /mʊħɑmmæd̪/ (nè dvers 570, El Mèke - 8 ed join d’632, Médinne), il étoét un chef erligieus, politike pi militoaire arabe qu’est ch’maïeur profète pi ch’fondateus d’echl’Islam.

## Notes
Kaaba

El **Kaaba** ch’est unne construccion cuboïde fitchèe dins l’mostchèe *Masjid Al-Haram* à l’Mèke. Ch’est ch’liu dvers quoé qu’sont orientèes ches proéïères maroumétannes  pi ch’est un liu d’pélrinnache eq tertous ches maroumétans is doévtte foaire dins leu vie (ech hajj).
Catieu Saumur

Ech **catieu Saumur** i s’alève à Saumur in Mainne-et-Loére fitchè à ch’confluint d’el Loére pi d’ech Thouet. Il est classè conme un monumint istorike edpis ch’2 d’novimbe 1962.

## Istoére

Ech catieu Saumur il o ieu ses prunmières fortificacions dsous Thibaud Ier ch’Berlureus, comte ed Bloés au X sièke. Ches prunmières pières is sont posèes intor ed l’abaïe bénédictinne ed Saint-Florent. In 1026, il o dvenu propriétè d’ech comte d’Anjou, ch’célèbe Foulques Nerra qui l’o lédgè à ses éritiers Plantajnet. Filipe Audjusse, roé d’Franche pi capécien, il l’o prins per ès coronne. Il o brûlè ch’prunmier fort pi il o cminchè à foaire batir un donjon d’fourme barlongue pi des conterforts.
Hajj

Dins chl’Islam, ech **hajj** (prononcher *Hadj*) ch’est un pélrinnache eq tertous ches maroumétans is doévtte foaire dins leu vie à l’Mèke. Is doévtte aler dins l’mostchèe *Masjid al-Haram* por torner intor el Kaaba.
Saumur

**Saumur** ch’est unne vile franchoése in Mainne-et-Loére qu’est fort connute por sin catieu, ch’catieu Saumur.
Catieu Chambord

Ech **catieu Chambord** ch’est un catieu d’el Loére bati inte 1519 pi 1547 pau roé Franchoés Ier ed Franche.

## Istoére
Chambord il o ‘tè acatè pau duc d’Orlians à ch’comte ed Bloés in 1392, ch’est conme cho qu’il o foait partie d’ech roéïaume ed Franche quanqu’ech Louis XII, prunmier duc d’Orlians, il o dvenu roé d’Franche.

Ech roé Franchoés Ier, d’ertor ed ches dgères d’Italie, il o déchidè d’batir un catieu dins ch’estile d’l’Ernaiçance au liu du catieu médiéval qui s’y truvoét.


Château de Chambord-112-2008-gje.jpg
Château de Chambord-104-seitlich von hinten-1983-gje.jpg
Château de Chambord-150-Hoffront-2008-gje.jpg
Château de Chambord-162-Ausblick-2008-gje.jpg
Château de Chambord-106-Umgang oben-1983-gje.jpg
Catieu Azay-le-Rideau

Ech **catieu Azay-le-Rideau** ch’est un Monumint classè fitchè dins l’vile Azay-le-Rideau in Inde-et-Loére. Il o ‘tè bati per Gilles Berthelot, un des quates grands trésoriers d’Franche pi maïeur ed Tours, pi per ès fanme Philippa Lesbahy.


Château d'Azay-le-Rideau-110-Treppenhaus-2008-gje.jpg|
Château d'Azay-le-Rideau-122-Sued-2008-gje.jpg|
Château d'Azay-le-Rideau-128-Sued-Lukarne-2008-gje.jpg|
Château d'Azay-le-Rideau-138-Park-2008-gje.jpg|
Château d'Azay-le-Rideau-140-Park-Schloss-2008-gje.jpg|
Chinte-Val ed Loére

Ech **Chinte-Val ed Loére** obin **Chinte-Vau d’Loére** ch’est unne région franchoése qu’o ‘tè créèe in 1956.
Catieus d'el Loére

Ches **catieus d’el Loére** (in franchoés : *les châteaux de la Loire*) ch’est unne espression por parler d’ches catieus qui s’truvtte dins l’région Cinte-Vau-d’Loére pi Poéyis del Loère. Ches catieus d’el Loére sont souvint des catieus batis paus roés d’Franche qui vivoétte souvint dins chole région.
Mauradje

**Mauradje** (in walon *Maurâdje*, in franchoés *Maurage*) ch'est inne section del ville belche ed El Lovire, située in Région walonne dins l' provinche Hénau.

* 50° 27′ 28″ nord, 4° 05′ 53″ est
Monique Dussaussois

Monique Dussaussois est née in 1947 à Mauradje (section éd El Lovire, Hénau). Ch'est inne écriveuse in franchoés pi in walon. 

Intre 1972 pi 1977, al s' otchupe des émissions dialectales du Chinte à *Radio-Hainaut.*

Dpis 1980, al dirige ech secteu litéroère à l' *Direction générale des Affaires culturelles* del provinche Hénau.

## Écrivures
* *Le suicidaire*, roman, La Renaissance du Livre, Brusselle, 1974
* *Soûr'rîyes,* poémes in dialecte du Chinte, amon chl'auteu, 1974

* *Fêtes lointaines,* novelles, Talus d'approche, Mon, 1995
* *L'ordre des choses,* récit, Talus d'approche, Mon, 1998

**téyate** (pièche in dialecte du Chinte)
* *Pinvî l' nut' ,* 1972
* *Padrî l' fèrnièsse* , 1972
* *Come in-aronde* , 1974
* *In mouchon pou 'ne gayole* , 1974
* *El nût' dès bribeûs* , 1975
* *Lès p'tits mouchons d'boneûr* , 1976
* *Et l'iviér qui va v'ni*,  Société de langue et de littérature wallonnes, Lidje, 1977 

**eutes **
* « *Paysage* » (Dussaussois Monique) *in* Rif tout dju 198 / Mai 1976 
* « *Pour le jour.* » (Dussaussois Monique) *in* Rif tout dju 199 / Join 1976 
* *Un Soir Couleur d’ Automne.* : nouvelle  (Dussaussois Monique) *in* Rif tout dju 202 / Novimbe 1976 

## Prix
*    Prix des Critiques wallons, pour *Soûr'rîyes*, in 1973
*    Prix hennuyer de littérature française Charles Plisnier, pour *Le suicidaire*, in 1975
*    Prix biennal de littérature wallonne, pour* Et l'iviér qui va v'ni*, in 1978

## Référinches
Stephen Hillenburg

**Stephen McDannell Hillenburg**, il est né l'21 d'aout 1961 à Lawton (Oklahoma - Étots-Unis) pi défuncté au 26 ed novimbe 2018. Ch'est un dessinateu, scénarisse pi réalisateu amérikin.
El Lovire

**El Lovire** (in walon *El Lovire* , in franchoés *La Louvière*) ch'est inne ville frincofone belche située in Walonnie dins l' provinche Hénau.

## Nombe éd gins





## Meunumints

## Boch Frères
Les Attaques

**Les Attaques** ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

## Nombe ed gins

## Chés monumints pi lius d'mémoére

* L'église Saint-Pierre-ès-Loyens.

## Lius
* Ch' pont Sans-Péré

## Notes pi référinches

### Loïens intarnètes

* Site de la mairie
Dgères d'Erligion

**Dgères d'Erligion** cho put vouloér dire :
* ches dgères d’Erligion in Franche inte ches catolikes pi ches protestants ;
* ches dgères d’Erligion in Urope
Michlade

El **Michlade** (in franchoés ch’est **Michelade** pi cho vient d’ech mot occitan **Michelada**) ch’est ch’nom qu’os donne à un massake ed quater-vints obin quater-vint-dis catolikes (moénes, clercs) per des protestants au jor d’el Saint-Mitchel, ch’29 ed septimbe 1567 à Nimes.

Ch’est un épisode ed ches dgères d'Erligion.
Uguénots

Ches **uguénots** obin **huguénots** is étoétte ches protestants du roéïaume ed Franche pi du roéïaume ed Navare durant ches dgères d'Erligion (au XVI sièke) douqu’is étoétte in mahonnache conte ches catolikes.

À partir d’ech XVII sièke, ches uguénots is sont lonmès eutermint. O zzes lonme ches *rligionnoaires* raport eq ches actes roéïaus is n’parltte mie d’protestantime moais d’« erligion prétindue réfourmèe ».

Granmint d’uguénots is ont fuit l’Franche por aler in Nirlinde obin in Alemanne.
Massake d'el Saint-Bartélémi

Ech **massake d'el Saint-Bartélémi** ch’est un massake ed protestants qui s’o détchainnè à Paris ch’24 d’eut 1572 pi qui s’o suit durant pusiurs jors dins l’capitale avant d’ès porsuire dins tertoute el Franche durant queuques smaingnes.

Ch’est un grand évènmint d’ches dgères d’Erligion qu’o ieu liu à cause ed granmint d’facteurs sitant bien politikes qu’erligieus obin sochiaus.
Dgères d'Erligion (Franche)

In Franche, os lonme **dgères d’Erligion** unne suite d’uit conflits (dgères chiviles, dgères erligieuses pi opéracions militoaires) qu’is ont sacagè ch’roéïaume Franche à ch'XVI sièke inte ches catolikes pi ches protestants (étou lonmès *[[uguénots]]*).

## Ches uit conflits
Ches dgères d'Erligion is s’sont intersuites inte 1562 pi l’pormulgacion d’echl’Édit d'Nantes in 1599. Il y o perfoés des cortés périodes ed poais inte ales.

Vlo ches uit conflits :
* **Prunmière**: 1562–1563
* **Sgonde**: 1567–1568
* **Troésième**: 1568-1570
* **Quatrième**: 1572–1573
* **Chonquième**: 1574–1576
* **Sisième**: 1576–1577
* **Sétième**: 1579–1580
* **Uitième**: 1585–1598

## Ches grands momints d’el dgère
* Ech massake ed Wassy (1562)
* El Michlade ed Nimes (1567)
* Ech massake d'el Saint-Bartélémi (1572)
Massake ed Wassy

Ech **massake ed Wassy** (dins ch’tans-lo ch’étoét **Vassy**) ch’est un massake ed chinquante protestants per ches onmes au Duc ed Dgise qu’o ieu liu à Wassy (Champangne) in 1562. Ch’est ch’prunmier grand évènmint d’ches dgères d'Erligion.
Martin Luther

**Martin Luther** (nè **Martin Luder** à Eisleben in Almangne in 1483 pi défunctè in 1546) il étoét un rligieus pi tiologien almand d’ech cminchmint d’ech XVI sièke. Il o ‘tè ch’prunmier iniciateus d’el Réforme à ches protestants pi don d’ech protestantime quanqu’il o publiè in 1517 ses *[[95 tèses]]* douqu’i crititchoét durmint l’Église ed sin tans pi l’pratike ed ches indulginces.
95 tèses

El **Disputacion Martin Luther edseur ech povoér ed ches indulginces** (mius connutes conme ches **95 tèses**) ch’est unne suite ed quater-vint-chonc tèses écrites pau moéne almand Martin Luther, qu’i zzes o cleutèes edseur echl’uis d’l’église ed Wittemberg in 1517. Avuc ches tèses, Luther il atake el pratike ed ches indulginces per l’Église. Ch’est avuc ches 95 tèses eq vo s’ouvrir el Réforme à ches protestants.
Réforme à ches protestants

El **Réforme à ches protestants** o **Chizme protestant** (étou lonmèe **el Réforme almande** obin pus simpe **el Réforme**, variante : **Réfourme ~**) ch’est un chizme dins l’erligion crétienne qu’o cminchè à l’fin d’ches ainnèes 1510 quanqu’Martin Luther il o publiè ses 95 tèses conte el pratike ed ches indulginces dins l’Église. El Réforme a s’o vitmint épars à granmint d’poaiyis in Urope du nord.

El Réforme a rtraduit ches grands déconforts qui préotchupoétte ches Uropéyins dins ch’tans-lo : ech Seuvmint à leus anmes, el corupcion d’un clertchè porfondémint rafoébli conme tertoute l’Urope per el Dgère d'Un Chint Ains pi l’umanime qui cminche avuc l’erdécouverte des Grecs pi des Romains.

El Réforme al o intrainnè des négochacions avuc l’Église pi l’papautè qui n’ont mie réussi. L’Église a s’o ingagè dins unne Conter-Réforme aprés ch’Conchile ed Trinte por réponde aus objeccions à ches protestants.
Patè

In tchuisinne, un **patè** ch’est un aprétache qu’os foait avuc d’el vianne, du piçon obin d’el lédjunme. Ches composants-lo is sont achillonnès pi os rajoute des épiches. I n’feut mie confonde ech patè avuc el térinne qu’est tchuite dins fornieu.
Tchuisinne

El **tchuisinne** (variantes **cuisène** obin **tchuisine**) ch’est l’insanne ed ches foaichons d’apréter ches alimints por foaire à minger.
Bénibéna

Ech **Bénibéna** ( in finsé *cache-cache* o *jouer à la cachette* , in inglé *Hide-and-seek* ), ch'est un ju doù pusieurs parsonnes s' muchètte d’eune eute, qui doét découvrir l' muche ed tous chés parsonnes muchées pour gaingner el partie.

## Eutes noms pi variantes
* ech « ***cligne-muchète*** » .
* ech « ***ju del sardine*** »  dousqu' un seul jueu i s' muche ; chés eutes jueus quant is treuvètte el “sardine” is vont dins s' muchète. Ch' darin jueu à treuver l' muchète d'vient alor el sardine pour el prochaine partie.

## Dicton
* « *Au bénibéna, ch'ti qui est pris il est mort à sin bras.* »  

## Notes pi référinches
Indgeulant

In arkitecture, un **indgeulant** (o **ingueulant**) obin un **rageus** ch’est unne bout d’poute ed bos o aute qu’est estchultè in fourme ed dgeule ed bète (réèle obin imaginnatoére). Souvint ches indgeulants ch’est des tètes ed dragons, serpints etc.
Is simboliztte el rintrèe d’ech Léviatan d’qui l’bouke a doét ète boutchèe per un bout.
Ches indgeulants os zzes truve dins chl’incadermint d’ches uis obin fernètes et pis à bout d'ches poutes dins ches viules moaisons obin catieus in Franche, Ingueltère, Italie, Espaingne pis autes poaiyis crétiens.
Ernaiçance

L’**Ernaiçance** ch’est un dékeupache proposè d’unne période d'echl’Istoére qui cminche dvers el fin du XV pi qui rompt avuc ech Moéyin Ache raport qu'echl'umanime i cminche, unne conchepcion qui met chl'onme à ch'chinte d'el pinsèe et moins Diu, conme avant cho dins l'pinsèe médiévale. Si qu’os o ieu bzoin d’parler d’unne nouvèle période à partir d’èch tans-lo, ch’est qu’il y o ieu des canjmints abiles à partir ed 1450 inviron dins ches arts pi l’vie intélectuèle in Urope avuc un grandessime intéret por echl’Antitchitè pi dins ches arts unne inmitacion d’pus in pus ed ches arts antikes.

Echl’Ernaiçance a sort d’ech Moéyin Ache, a constitue unne vraie keupure avuc ches sièkes avant per sin art pi ses tèmes qui font réfrince à ches Gréjoés pi ches Romains bieukeup pus qu’à ches tèmes crétiens qui sont caractéristikes des sièkes du Moéyin Ache dusqu’à lo.
Bète d'ech Dgéveudan

El **bète d’ech Gévaudan** (obin **~ Dgéveudan** o coér **biète du Guévaudan** in picard d’ech nord, in occitan ch’est *la bèstia de Gavaudan*) ch’est unne bète inconte pi mistérieuse qu’al o foait unne suite d’atakes conte des umains inte ech 30 ed join 1764 pi ch’19 ed join 1767 dins l’prouvinche franchoése Dgéveudan. Ches atakes is étoétte souvint dusqu’à mort, il y nin o ieu inte 88 pi 124 ed comptèes.
Barbinçon

**Barbinçon** (in walon *Barbinçon* et in frinsé *Barbençon*) est un village d' Walonnie dins l' provinche Hénau qu' est rataché à Biômont edpis el fusion des conmunes d' 1977.
Ju d'mabe

Ech **ju d'mabe** ch'est un ju granmint jué dins chés écoles. 

variantes = 

* des bonques , des quenèques 
* éne martelette : ch'est éne tiote mabe in tière pétrache tchuite. 
* ch' dosse : mabe in tière tchuite. 
* un biscayen : ch'est éne grosse mabe 
* éne agate : ch'est éne bélé mabe in verre coloré 

## Kmint qu'in jue

### ju clachique
In put juer aveuc granmint d' fachons. Ch' but du ju ch'est pèr egzimpe ed invouéyer ses mabes dins un treu o bin ed lancer s'mabe su chés mabes éd l'adversoére pour les prinde. 

* ch' pota , el potèle , ech pougnaque : ch' treu pout juer avec chés mabes.
* ch' tchui : chest un triangue, un rectangue o un rond tracé édseur el tière. 
:in dit: il est tchui quant un jueu il o mis ses mabes dins ech tchui. 

### El pourchuite
In jue à deus edseur un circuit.

## Ju d' gueugue
Ch'est un ju foait pèr chés romains conme ch'ju d'mabe mais ichi i feut invouéyer des gueugues dins un treu.

## Dictons
* « *I m'a invoyé juer à quenèques* » cha vut dire : i s'est défouait d' mi.
* « *I n'faut point faire tort à ch'dosse* » I feut mie tricher à ch' ju d'mabe.

## Notes pi référinches
Canchon Roland

:«* Dient Franceis : "Mult decheent li nostre" *»
::*(Ches Franchoés is diztte : "Os sonmes bèlmint dins l’décadince)*
:::— Canchon Roland

El **canchon Roland** ch’est unne poésie épike pi unne canchon d'geste qui date d’ech XI sièke pi qu’est un d’ches pus vius teskes in viu franchoés. Ech teske i raconte ches aüres à Carlémangne pi ses kvaliers, seurtout Roland, pi l’bataille ed Ronchvaus conte ches Sarasins. In réalitè, chole bataille al o vraimint ieu liu ch’15 d’eut 778 moais ch’étoét mie ches seudards à Carlémangne conte ches Sarasins moais conte ches Baskes aliès aus Arabes.

## Ech teske pi sn’originne
Èch teske-lo, os n’sait mie qui-jou l’o écrit, el darainne lingne a dit qu’ch’est un délonmè Turold (*ci falt la geste que Turoldus declinet*). El pus viule version qu’os o d’ech teske al est in inglo-neurmind, unne variante ed viu franchoés. Ches istoriens is pinstte eq ch’est minme ech teske d’originne.
Gaule

El **Gaule** (in latin : *Gallia*) ch’étoét ch’nom à l’Franche dvant qu’a dvienche un roéïaume crétien in 476 avuc ech batinme Clovis. El Gaule al avoét ‘tè peuplèe paus Gauloés, un peupe cheltike dvant qu’d’ète contchérite paus Romains in -150 (sud) pi -52 (nord).
Canchon d'geste

À dire l’espression **canchon d’geste** (in franchoés : *chanson de geste*), os vut parler d’un ginre litéroaire ed poésie épike qui raconte ches aüres à un cvalier obin un dgérier (souvint vintcheus moais point mie toudis) d’foaichon fin éroïke. Ch’est un ginre qu’est nè pi qui s’o dévlopè in Franche à partir d’ech XI sièke. Un boin egzimpe ed canchon d’geste ch’est l’canchon Roland, écrite in 1080.

El canchon d’geste al étoét composèe per un *[[trouvoère]]* (poaiyis d’lingue d’oïl) o *troubadour* (poaiyis d’lingue d’oc) pi al étoét foaite por ète cantèe.
Pie IX

**Pie IX** (in latin ch’est ***Pius IX***) ch’est ch’nom qu’il o prins **Giovanni Maria Mastai Ferretti** quanqu’il o dvenu Pape. Il étoét nè à Senigallia in Italie ech 13 ed moaï 1792 pi il o moéru ch’7 ed février 1878 au Vatican. Il o ‘tè Pape 31 ans, ch’est ch’pus long pontificot aprés chti-lo à Saint-Pière.
Atlas linguistikes del Franche

Unne **carte linguistike** est unne carte tématike montrant el distribucion jographike des locuteus d'unne langue, obin des isoglosses d'un continuum linguistike d'unne meume langue. Unne coleccion d'cartes linguistikes ch'est un **atlas linguistike**. 

## ''Atlas linguistique de la France''

Echl' ***'Atlas linguistique de la France*** (**ALF**), lonmé étou ***Atlas Gilliéron***, ch'est un atlas linguistike foait intre 1897 pi 1900 et publié intre 1902 pi 1910. 

Ch'est éne coleccion d' cartes pour voér el variacion linguistike des différints dialectes des langues romanes ( Langue d'oïl, occitan, arpitan et catalan ) pérlées édseur ch' tiéritoére in 1900. Chés langues non romanes del Franche ( berton, basque, alsacien, mosellan pi flaminke) n'sont poin concernées.

**pour vir chés cartes **
* Tous chés cartes éd l’Atlas à Universitäts- und Landesbibliothek Tirol
* Tous chés cartes éd l’ALF édseur cartoDialect
* prodjé SYMILA http://symila.univ-tlse2.fr

## ''Atlas linguistique de la France par régions''
Édpuis 1980, ech CNRS ( *Centre national de la recherche scientifique* ) publie un *Atlas linguistique de la France par régions* (ALFR).

Pour el langue picarde, Robert Loriot (1907 - 1980) (professeu à l' Univarsité Dijon) pi Raymond Dubois (1904 - 1963), is ont té responsabes pour ch'picard. Apré leus défunctaches, ch'est Fernand Carton pi Maurice Lebègue qu'ont continué chl'Atlas.

* ***Atlas linguistique picard*** ( **ALPic** ) / sous la dir. à Robert Loriot et pi à Raymond Dubois / par Raymond Dubois ; publicacion éd l**Institut de linguistique régionale'' éd l'Univarsité Dijon / Dijon : Faculté des lettres , (1960)
* ***Atlas linguistique et ethnographique picard*''' / par Fernand Carton et Maurice Lebègue ; anchiens directeus Robert Loriot, Raymond Dubois
** Tome 1 =  Atlas linguistique et ethnographique de la Picardie : La vie rurale, par Fernand Carton pi Maurice Lebègue, CNRS Éditions, 354 paches, (planches 1 à 317) , ISBN-10: 2-222-04214-3 ISBN-13: 978-2222042143  (1989)
** Tome 2 = Atlas linguistique et ethnographique de la France Picardie, 2 : Le temps. La maison. L'homme. Animaux et plantes sauvages. Morphologie , par Fernand Carton, Maurice Lebègue, Jacques Chaurand pi Denise Poulet, CNRS Éditions, 308 paches, 342 cartes (planches 318-660),  ISBN-10: 2271055385 , ISBN-13: 978-2271055385  (1998)
::: 127 conmunes dins 5 départémints : Nord, Pas-d'Calés, Sonme, Oése, Ainne.
Robert Loriot

**Robert Loriot** (1907 - 1980 ) , ch'est un dialectoloque et pi un romanisse franchoés.

Il o té professeu à l' Univarsité Dijon .

Il o té aveuc Raymond Dubois, responsabe deul région Picardie pour chl' *[[Atlas linguistique de France par région]]*. 

Il avoait foait in 1947 éne enquête pèr correspondince dins chés départémints del Picardie (Sonme, Oése et Ainne) .

## Publicacions
* tèses : 
** *La Structure linguistique du sud de la Picardie et du nord de l'Ile-de-France. Oise et Seine-et-Oise* (1960) 
** *La Frontière dialectale moderne en Haute-Normandie. Bray, Vallée de la Bresle, Forêt d'Eu, Talou, Aliermont*. 

## Notes pi référinches

* ''Les parlers de l'Oise. La structure linguistique du sud de la Picardie. Étude de comportements phonétiques, Association bourguignonne de dialectologie et d'onomastique'', Jacques Chaurand, Société de Linguistique picarde, Dijon-Anmien 1983
* *Mélanges de dialectologie d'oïl à la mémoire de Robert Loriot.*, Association bourguignonne de dialectologie et d'onomastique
Sordieuztè

El **sordieuztè** ch’est un étot patologike d’unne personne qu’o perdu ch’sins ed l’ouïe, ch’est-à-savoér qu’el personne a n’intint pus bien o pus rin, al est *sordieuse*.
Ouïe

L’**ouïe** ch’est un d’ches 5 sins, cho put vouloér dire granmint d’coses :
* ouïe (sins), un sins,
* ouïe (pont),
* ouïe (pichon)
* ouïe (musike) d'un instrumint à cordes
Lisse d'chés Papes

Chole **lisse d'chés Papes** ch'est eune lisse d'chés 266 évèkes d'Rome (lonmés *[[Pape]]s* edpis ch'IV sièke) catolikes edpis Saint-Pière à ch'I sièke. Chés Papes is sont chés mneus à l'Église catolike.

## Définicion d'''Pape'' pi del papautè
Ech Pape il est ch'dgide obin ch'emneus à l'Église catolike (qu'est perfoés lonmée *el barke ed Saint-Pière*) pi il est l'pus heute autoritè rligieuse pour chés catolikes. Pour avoér eune définicion pus préchise, os povez vir echl'artike dseur l'Pape pi chti-lo dseur l'Église catolike.

## I sièke

Alexandre I Sixte Telesfore Hygin Pie I Anicet Soter Eleuterie Victor I Zephrin

## III sièke
## IV sièke
## V sièke
## VI sièke
## VII sièke
## VIII sièke
## IX sièke
## X sièke
## XI sièke
## XII sièke
## XIII sièke
## XIV sièke
## XV sièke
## XVI sièke
## XVII sièke
## XVIII sièke
## XIX sièke
## XX sièke
## XXI sièke
Arkitecture

L**'arkitecture** ch'est l'art majeur ed concevoér des espaches et pi d' batir des édifiches.

Ch'est don « éne espression del tchulture ». Al est arconnue conme ch' prumier des arts majeurs dins l' clachificacion des 9 arts majeurs et pi a foait partie des Bieus-arts.

L' Arkitecture désigne étout l'insimbe des connoéchanches pi des teknikes éd chl' art-lo d' concevoér et pi d' construire des estructchures complexes = chés édifices tiérestes, chés espaches pi chés poéïsages modifiés pèr l'honme aveuc des critères arkitecturaus, chés artéfacts habitabes naviguant édseur l'ieu et pi dsous l'ieu ( arkitecture navale ) et dins l'espache ( architecture espaciale ).
Erterduccion

L’**erterduccion**, obin **terduccion** o perfoés **traduccion** (per influince franchoése) ch’est l’conmunnicacion d’un dotchumint écrit obin orale d’unne lingue invers unne eute lingue.
Tristan pis Iseute

L'istoére ed **Tristan pi Iseute** (obin **Iseude**, in viu franchoés ch'étoét *Yseult*, *Yseut*, *Ysolde* o coére *Isoude*) ch'est un mite litéroaire écrit per des poètes neurminds qu'ont fitchè chole istoére dins ches poaiyis cheltikes (Bertangne, Irlinde o coére dins ches Cornouailles ingloéses).
Rogier van der Weyden

**Rogier van der Weyden**, étou lonmè **Rogier de la Pasture**, il étoét un pinte d’ech mouvmint des prunmitifs flaminkes nè in 1399 à Tornai pi défunctè ch’18 ed join 1464 à Brusselle.

Il o granmint ouvrè por chés Ducs ed Bourgonne pi il o ‘tè ch’pinte oficiel d’el vile ed Brusselle dousqu’il o étou vitchu.

Il o foait des pintures fin diférintes :
* des pintures erligieuses
* des portroaits
* des cmandes por el cort ed Bourgonne

## Queuques euves

Weyden Christ on the Cross with Mary and St John.jpg|*El Passion*
El_Descendimiento,_by_Rogier_van_der_Weyden,_from_Prado_in_Google_Earth.jpg|*Déchinte éd Croés* (intre 1435 pi 1438),  Madrid, musée du Prado.
Fichier:Exhumation of Saint Hubert.jpg|*Exhumacion éd saint Hubert* (vers 1437), Lidje, collégiale Saint-Pierre.
Fichier:Rogier van der Weyden 001.jpg|*Ech Jugemint darin* (intre 1443 pi 1452), ole su bos, Hospices d' Beaune.
Fichier:Rogier van der Weyden 027.jpg|*Portroét d'eune dame* (vers 1460), Washington DC, National Gallery of Art.
Fichier:Karl der Kühne.jpg|*[[Carle ech Téméroére]]* (vers 1461 pi 1462), Berlin, Gemäldegalerie.
Fichier:Rogier van der Weyden 023.jpg|*Pietà* (vers 1464), Londe, National Gallery.
Lespinoy

**Lespinoy** ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

 

## Nombe ed gins

## Chés monumints pi lius d'mémoére

* L'église Saint-Maurice
* Ch' monumint à chés morts

## Notes pi référinches

### Loïens intarnètes

* Site deul conmune
Lawrence O'Donnell

**Lawrence Francis O'Donnell, Jr.**, il est né l'7 ed novimbe 1951 à Boston (Massachusetts). Ch'est un jornalisse amérikin su l'télévision MSNBC et pi étou un acteu pi un producteu.

* https://www.imdb.com/name/nm0640713/
Fursy ed Péronne

**Fursy ed [[Péronne (Sonme)|Péronne]]** o **saint Fursy** ch'est un saint catolike, né vers 567 in Irlinde su l'ile d'Inisquin, (Lough Corrib), et mort in Franche, à Mézrole ( Sonme ), vers 648. 

* fièté l' 16 ed janvier.
Pablo Picasso

**Pablo Ruiz Picasso** (Malaga in Espaingne, ech 25 d'octobe 1881 - Mougins in Franche, ech 8 d'avri 1973) il étoét un pinte, dessinneus pi estchupteus espaingneul.
Rinliye

**Rinliye** (in frinsé *Renlies* et in walon *Rinliye*) est un village d' Walonnie dins l' provinche Hénau qu' est rataché à Biômont edpis el fusion des conmunes d' 1977.

PM 156095 B Renlies.jpg
Oratoire côté.jpg
PM 156093 B Renlies.jpg
Tilly Renlies.jpg
Juan de Flandes

**Juan de Flandes** o **Jean d'Flandes**, ch'est ch'seurnom à un pinte d'el fin d'ech XV pi d'ech cminchmint d'ech XVI sièke qu'apartient à ch'courant épaingneulo-flaminke.

## Queuques pintures

 Image:Herodias Juan de Flandes.jpg|*Bantchet Érode* (Ertabe saint Jean-Batisse)
 Image:Juan de Flandes.Altarpiece02.jpg|*Dinner dins l'moaison Simon ch'Farisien* (Poliptike d'Isabèle el Catolike)
 Image:Salamanca - CV Retablo San Miguel.jpg|*Triptike ed saint Mitchel*
 Image:Flandes2.jpg|*L'[[Arkainge saint Mitchel]] pi saint [[Franchoés d'Assise]]*
 Image:Juan de Flandes 001.jpg|*[[Résureccion Lazare]]* (Ertabe ed l'église Saint-Lazare ed Palencia)
 Image:Catedral de Palencia. Retablo mayor.jpg|Ertabe d'el catédrale ed Palencia
 Image:Juan de Flandes - The Marriage Feast at Cana - WGA12055.jpg|*Ech mariache ed Cana*
 Image:The Baptism of Christ E11104.jpg|*Ech Batinme Crisse*
 Image:The Adoration of the Magi sc1062.jpg|*L'Adoracion d'ches Maches*
 Image:The Annunciation E11221.jpg|*L'[[Anonchacion|Annonchacion]]*
 Image:Santa Apolonia y Santa María Magdalena. Juan de Flandes..tif|*Sainte Apolonnie pi Sainte [[Marie Madlaingne]]*
Marie Madlaingne

**Marie d'Magdala**, qu'os lonme **Marie Madlaingne** (***~ Madlangne*** o ***~ Madlainne***) o **Marie l'Magdaléïenne** (*Μαρία ἡ Μαγδαληνή* in viu grec) al étoét unne dischipe ed Jésus qui l'o suit dusqu'à ses darains jors (al o vu l'Résureccion), siconme ch'est dit dins ches Évangiles. Al est unne fidjure importante d'ech cristianime.
Leu

Un **leu** (in latin : *canis lupus*) ch’est un manmifère carnivore (mingeus d'vianne) qui rsanne granmint à un tchien moais avuc ds’éreilles un molet pus droétes pu un musieu pus pointeus, unne masse pus forte pi des grifes pus longues.

Ech leu il est souvint rbéïè conme ech rataïon à tchien moais i sroét pus egzact ed dire qu’i sroét un cousin à ch’tchien.
Noért treu

Un **noért treu** ch'est un indroét dins chl'espache-tans qu'ès gravitè al impèche tertoute fourme ed matière ed roaiyonner obin d's'écaper. El tiorie d'el erlativitè générale a prévoét qu'un objet avuc unne masse fin importante i sroét capabe ed défourmer chl'espache-tans pi d'fourmer un noért treu.
Canve

Ech **canve**, **canve agricol** o coére **canve testil** ch’est unne variétè d’plante tchultivèe d’el fanmille Cannabaceae. Ch’est unne plante qu’os rtcheuille unne foé per an à chl’apréseut, al est coésite por ès taille ed tige. 

*Canve* ch’est souvint imploéïè por parler d’ech canve industriel pi s’fibe végétale alors eq *cannabis* (ech mot picard *canve* i vient d’ech mot *cannabis* in latin) ch’est sin nom in médsinne pi dsous s’fourme ed drogue. Un camp d’canve ch’est unne *cannvière*.
Cvaliers d'el Ronde Tabe

Ches **Cvaliers d’el Ronde Tabe** ch’est un orde ed cvaliers légindoaire dins l’léginde Artur ech Roé. Is sont un orde ed cvaliers cmandès pau Roé Artur ed Bertangne (Grande-Bertangne, il airoét ringnè sur Ingueltère actuèle et pis sur unne partie d’el Franche) qu’is ont por mission d’truvoér ech Sant Gral qu’est ch’calice qu’airoét rchu ch’saing à Jésus à s’mort.

El prunmière trache ed ches cvaliers d’el Ronde Tabe a s’truve dins ch’*Roman de Brut* écrit pau poète neurmaind Wace in 1155. Dins l’litérature franchoése, Crétien d'Troéïes i vo rprinde chole léginde pi l’dévloper à ch’XII sièke, ch’est l’*[[matière ed Bertangne]]*.

## Ches personnaches
### Ches Cvaliers d'el Ronde Tabe
* Roé Artur
* Perchéval ed Gales
* Lançlot du Lac
* Galaad
* Bouorte
* Caradoc
* Ivain
* Gueuvain
* Caloguernant
* Liodagan

### Ches danmes
* El reinne Goniève
* Élaingne

## Dins l’tchulture populoaire
El léginde ed ches Cvaliers d’el Ronde Tabe al o inspirè granmint d’artisses. Darainnmint, el série télévisuèle *[[Kaamelott]]* per Alexandre Astier per egzimpe.
Litérature franchoése

El **litérature franchoése** ch’est l’litérature qu’o ‘tè écrite in lingue franchoése.

Chol artike i n’parle foqu’d’el litérature in lingue franchoése.

## Ches cminchmints
*Ches grands auteus pi teskes à rténir :*
* *[[Cantilène Sainte Eulalie]]*
El litérature franchoése a connoét unne prunmière éclosion à ch’Moéyin Ache, adon qu’el lingue franchoése al est à s’fourmer. Ches prunmiers teskes nin point écrits in latin moais in franchoés is datette d’ech IX sièke (ches sermints Estrabourc in 842). Unne prunmière litérature franchoése a cminche à s’dévloper aprés cho avuc des *cantilinnes* (poésie por ète cantèe) qui racontette ches vies à ches Saints souvint (ech *[[Cantilène Sainte Eulalie]]* in viu picard per egzimpe, in 880, qu’est étou ch’prunmier teske litéroaire connu in viu franchoés). À partir d’ech XI sièke, avuc ech dévlopmint d’el sochiétè médiévale, unne litérature nouvèle a vo naite : el canchon d'geste.

## Moéyin Ache
*Ches grands auteus pi teskes à rténir :*
* *[[Canchon d'geste]]*
* *[[Canchon Roland]]*
* *[[Roman d'Rose]]*
* *[[Lais Marie d'Franche]]*
* *[[Trouvoère]]*
* *[[Roman Brut]]*
* *[[Cvaliers d'el Ronde Tabe]]*
* *[[Rutebœuf]]*
* *[[François Villon]]*
À ch’Moéyin Ache, el litérature franchoése a roaiyonne dins tout l’Urope. O truve seurtout des canchons d’geste d’abord, qui racontette ed foaichon éroïke ches grands esploéts à ches cvaliers. El canchon Roland (1180) ch’est un boin egzimpe. Un eute egzimpe ch’est ch’Roman Brut per Wace in 1155 qui racontette ches aüres à ch’Roé Artur pi ses Cvaliers d'el Ronde Tabe. El cvalrie ch’est ch’pus grand tème por chèle litérature-lo.

Pus tard, avuc ches troubadours dins sud pi ches trouvoères dins nord ed Franche, un nouvieu ginre i vo naite avuc des tèmes difrints, souvint cho parle d’anmeur. Ches troubadours is invintte ech *[[fin'amor]]* qu’o lonme *[[anmeur cortoés]]* dins nord (*amour courtois*). Dgillaume ed Machaut i vo composer granmint d’poésies d’anmeur cortoés per egzimpe, pi ch’*[[Roman d'Rose]]* il est ch’simbole ed chole litérature, o coére ches *[[Lais Marie d'Franche]]* qu’is sont pus corts.

Avuc Rutebœuf, ches tèmes is vont dépasser chl’anmeur cortoés por s’diversifier. Pus tard, François Villon il inaudjure el poésie raport qu’i récrit dseur plaingne ed tèmes.
Gatchère

El **gatchère** obin **gakière** ch'est chl'insanne ed ches pratikes tchultivieuses au printans pi in étè dseur ches tères labourabes qui prépartte echl'insminçache d'unne chériale d'apréseut. 

Ech mot *gatchère* i vut étou dire ech tans douqu'os foait choles préparacions pi étou ch'bout d'tère qui zzes rchoét.

Chole pratike a consiste à foaire pusiurs labouraches por abolir ches mawaisés erbes, inchper dins l'tère el funmure pi rinde pus abile el poriture ed choles matières organnikes (el *décomposicion*). 

El gatchère ch'est unne pratike qu'est tradicionnèle dins queuques régions d'nord d'el Franche (el Picardie — Oése, Sonme, Ainne, Artoés —, el Neurmindie, Ile-ed-Franche). Dins choles régions, ech mot *gatchère* (souvint au pluriel, *ches gatchères*) i vut dire tradicionnèlmint toute el suite d'ouvraches edseur el tère (labouraches, ersaches etc.) por èl nétoéïer d'toutes ses mawaisés erbes d'abord, pis insuite por préparer ch*'lit d'esmince* d'unne chériale por echl'apréseut. El gatchère ch'est unne grosse ouvrache, sitant por ches onmes eq por ches bètes. 
*Gatchérer*, ch'est labourer pusiurs foés, chake labourache ramnant à l'seurfache des grannes ed mawaisés erbes qui djurmtte, ech labourache d'aprés il abolit choles mawaisés erbes. Ches mawaisés erbes qui pousstte inte deus labouraches ch'est ches moutons obin vainne-pature.

El gatchère os pinse souvint qu'ch'est un bout d'tère qui rpose durant qu'un eute il est tchultivè moais minme ech bout d'tère qui rpose i dmande granmint d'intertien.
Libercourt

**Libercourt**  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

Libercourt est éne anchienne ville minière.

## Aménistrachon

 



## Jumelage

* Jarocin (Polonne) ( 1978 ) 

## Nombe ed gins

## Chés monumints pi lius d'mémoére

* L'église Note-Dame
* L'église Saint-Hinri
* El capelle des Sich-Drèves
* El Mosquée El Islah

* Ech monumint à chés morts édseur wikipasdecalais.fr
* Ech chinmetière militoére

## Évènemints

* Festival ed Brass Band « *Éclats de Cuivre* » (darin week-end du moés d' mai).
* pèlerinache Note-dame-ed-libercourt (15 d'eut)
* Festival ed l'abe
* Fiète deul nature
* Festival du live

## Lius, agés, hamiaus pi écarts

* Cité du bos d'Épinoy  
* Cité d' Garguetelles  
* Cité deul Faisanderie  
* Cité deul Fosse liméro 5 
* Cité deul Fosse liméro 2  
* Cité 1940 
* Cité des Sich Drèves 
* Cité deul Gare 
* Cité du Vert-Kmin 

Espaches verts:
* Parc éd la Capelète 
* Bos d'Épinoy
* Bos deul'Émolière pi Base ed loésirs deul'Émolière

## Parsonnalitès loèyèes à l'conmeune

* L'Abbé Pierre Carpentier, prête résistant déporté pi décapité in 1943. Il est né à Libercourt in 1912.
**fotbaleus nés à Libercourt:** 
* Léon Glovacki (1928-2009), jueu d' fotbale
* Guillaume Bieganski (1932-2016), jueu d' fotbale
* Bernard Placzek (1936- ), jueu d' fotbale
* Alexandre Stassievich (1950- ), jueu d' fotbale
* Jean Kaczmarek (1933- ), jueu d' fotbale

## Notes pi référinches


### Loïens intarnètes

* *Un rideau d'arbres*, Olivier de Solminihac, fotografies Richard Baron,  éditions Light Motiv, La Madeleine, 144 paches, ) édseur el vie à Libercourt (2012)

* Site deul mérrie
Ken Page

**Kenneth** "**Ken**" **Page**, il est né l'20 ed janvié 1954 à St. Louis (Missouri) pi l'est défunctè au 30 éd sectimbe 2024. Ch'est un acteu et pi un canteu amérikin.
Licques

**Licques** ( in flaminke: *Liske* . o *Lieke*   )  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Histoére

L'abaïe d' Licques, fondée à ch' XII sièke, ch'étôt éne abaïe des prémontrés dousqu'à l' Révolucion franchoèse.

## Aménistrachon





## Surpitchet

::*** chés codins d' Licques   *** .

## Nombe ed gins

## Chés monumints pi lius d'mémoére

* L'anchiène Abaïe Note-Dame ed Licques ( abaïe éd Prémontrés]]

## Notes pi référinches

### Loïens intarnètes

Site deul mérrie
Révolucion franchoèse

El **Révolucion franchoèse** ch'est éne période ed grands bouleversemints sociaus pi politikes in Franche pi in Urope. 

El monarchie absolue o té rimplacée pèr l' Prumière Républike.

Cha vo édpis l'ouverture des étots généraus ( 5 ed mai 1789 ) dousqu'au coup d’Étot du 18 ed brumaire (9 ed novimbe 1799)  pèr Bonaparte.

El *[[Déclaracion des droéts d'echl'honme et pi du citoyen éd 1789]]* a proclamé l'égalité des citoyens édvant el loé, chés libertés fondamintales et pi el souverainneté del Nacion, apte à s' governer au travèrs d' erprésintants élus.
Arc ed Trionfe

Echl’ **Arc ed Trionfe** ch’est un monumint franchoés à Paris qu’o tè bati pèr Napoléon Bonnaparte.
Napoléon Ier

**Napoléon I<sup>er</sup>**, (1769 - 1821) est ch' prumier impereur des Franchoés, du 18 ed mai 1804 au 6 d'avri 1814 et pi du 20 ed marche 1815 au 22 ed join 1815.
Jay Leno

**James Douglas Muir** "**Jay**" **Leno**, il est né l'28 ed april 1950 à La Nouvelle-Rochelle (Étot d' New York - Étots-Unis). Ch'est un présintateu et pi un humorisse amérikin.
Carcul (matématiques)

In matématiques, un carcul ch'est éne opéracion (o dés opéracions) foaites édseur dés grandeurs (nombes, vecteurs, etc, ...).
Pour foaire chés carculs, in put uzer d'éne carculète obin d'un ordinateu.

## Adicion

* 2 + 3 = 5

Egzimpe:

    987
 +   55
   ____
   1042

Pour ch'carcul, in foait :
 7 + 5 = 12           \to  o pose 2 pi o warde 1
 8 + 5 + 1(wardage) = 14  =&gt; o pose 4 pi o warde 1
 9 + 1(wardage) = 10   =&gt; o pose 10 édvant 42

## Dessacage

* 5 - 3 = 2

## Mouteployage

* 2 x 3 = 6

## Départichage

* 6 / 2 = 3

## Eutes carculs

* Estraccion dés rachinnes carées:  \sqrt 9 = 3 , \sqrt 2\approx 1{,}4 
* Estraccion dés rachinnes cubiques: \sqrt[3]{27} = 3 
* L'esponinciacion ( carcul ed ab ):  33 = 27

## Carcul binoère
Dins chés ordinateus, o carcule aveuc dés nombes binoères ( base deus ).

Egzimpe pour éne adicion binoère:

    11
 +   1
  ____
   100

Pour ch'carcul, in foait :
 1 + 1 = 10           =&gt; o pose 0 pi o warde 1
 1 + 1(wardage) = 10  =&gt; o pose 0 pi o warde 1
 0 + 1(wardage) = 1   =&gt; o pose 1 édvant 00
Carcul

Ech mot **carcul** cha vient du latin *calculus* (« cailleu »).

* In **[[scienches]],** in foait dés **[[Carcul (matématiques)|carcul]]s**
* In médecin•ne, il y o dés **carculs** éq sont dés masses minérales :
** dins chés voés urinaires  ;
** dins chés voés biliaires  ;
** dins chés voés salivaires .
* In **[[filosofie]],** ch' mot « **carcul** » put rinvoéyer à l' raison ( raciocinacion , raison instrumentale ).
* in Franche, il y o yu ch' **Plan Carcul** pour l' informatike dins chés innées 1960-1970.
Dgillaume ed Machaut

**Dgillaume ed Machaut** il étoét un trouvère, compositeus d'musikes pi d'poésies franchoés d'ech Moéyin Ache. Il o granmint martchè l'musike uropéyinne.

## Note
Médecinne

El **médecinne**  ch'est l' scienche et pi l'étut deul cor humin pou warder el boinne santè (fysique pi mintale) pèr l' prévincion et pi ch' traitemint des maladies.
Liencourt

**Liencourt** ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

 

## Nombe ed gins

## Chés monumints pi lius d'mémoére

* **Église Saint-Josef** (1862)
* Ch' monumint à chés morts


Liencourt - Eglise.JPG|L'église
Liencourt - Monument aux morts.JPG|Ch' monumint à chés morts


## Notes pi référinches

### Loïens intarnètes
Grandés découvertes

Ches **Grandés découvertes** ch'est un tans inte ech XV sièke pi ch'XVII sièke douqu'ches esploreus uropéyins is ont découvert granmint d'tères conme l'Amérike.